Atklāta konkursa

**„ Jaunu automašīnu piegāde Saulkrastu novada pašvaldības vajadzībām”**

nolikuma **5.pielikums**

**LĪGUMS**

**Par transporta līdzekļa iegādi atklāta konkursa „Jaunu automašīnu piegāde Saulkrastu novada pašvaldības vajadzībām”, identifikācijas Nr. SND/2018/5, ietvaros**

Saulkrastos,2018. gada \_\_\_. \_\_\_\_\_\_\_\_\_\_

**Saulkrastu novada dome**,reģistrācijas numurs 90000068680, juridiskā adrese Raiņa iela 8, Saulkrasti, Saulkrastu novads, LV-2160, tās izpilddirektora Andreja Arņa personā, kurš rīkojas, pamatojoties uz pašvaldības nolikumu (turpmāk – **Pasūtītājs**), no vienas puses, un

**\_\_\_\_\_\_\_\_\_\_\_\_\_\_\_\_,** reģistrācijas numurs \_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_ (turpmāk – **Piegādātājs**), kuras vārdā, pamatojoties uz statūtiem, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_ no otras puses, turpmāk abi kopā – Puses, pamatojoties uz Saulkrastu novada domes rīkotā atklātā konkursa „Jaunu automašīnu piegāde Saulkrastu novada pašvaldības vajadzībām”, ID Nr. SND 2018/5 rezultātiem un Piegādātāja konkursam iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets un īpašuma tiesības**
	1. Atbilstoši Pasūtītāja prasībām Piegādātājs piegādā Pasūtītājam šādu transporta līdzekli (turpmāk – transporta līdzeklis):
		1. automašīnu **\_\_\_\_\_\_\_\_\_\_\_\_\_ ar pilnu aprīkojumu** saskaņā ar atklāta konkursa „Jaunu automašīnu piegāde Saulkrastu novada pašvaldības vajadzībām”, identifikācijas Nr. SND/2018/5 nolikumā iekļautajām tehniskajām specifikācijām (turpmāk – Tehniskā specifikācija) (Līguma 1. pielikums) un Piegādātāja piedāvājumu, kas ir iesniegts atklāta konkursa - „Jaunu automašīnu piegāde Saulkrastu novada pašvaldības vajadzībām”, identifikācijas Nr. SND/2018/5, ietvaros (2. pielikums) un Finanšu piedāvājumu (3. pielikums), kas ir šī Līguma neatņemamas sastāvdaļas.
	2. Īpašuma tiesības uz transporta līdzekli pāriet Pasūtītājam ar brīdi, kad Piegādātājs nodevis transporta līdzekli Pasūtītājam un abas Puses par to ir parakstījušas nodošanas – pieņemšanas aktu.
	3. Pēc transporta līdzekļa pieņemšanas un nodošanas – pieņemšanas akta parakstīšanas visus izdevumus, kas saistīti ar transporta līdzekļa lietošanu un uzturēšanu sedz Pasūtītājs.
	4. Piegādātājs piegādā Pasūtītājam transporta līdzekli atbilstoši Līguma noteikumiem, Līguma 1., 2. un 3. pielikumam un citiem Latvijas Republikas normatīvajiem aktiem.
2. **Pušu tiesības un pienākumi**
	1. **Pasūtītāja tiesības:**
		1. pēc transporta līdzekļa nodošanas – pieņemšanas akta parakstīšanas iegūt transporta līdzekli savā īpašumā un valdījumā un netraucēti to lietot;
		2. saņemt no Piegādātāja informāciju, kad transporta līdzeklis ir saņemts Piegādātāja noliktavā;
		3. garantijas laikā saņemt transporta līdzekļa garantijas apkalpošanu un servisu;
		4. Pasūtītājam līdz ar īpašumtiesību iegūšanu uz transporta līdzekli ir tiesības atprasīt transporta līdzekli no jebkura nelikumīga valdījuma un aizsargāt savu īpašumu, prasīt likvidēt transporta līdzekļa darbības traucējumus un prasīt atlīdzināt zaudējumus, ko transporta līdzeklim ir nodarījušas citas personas;
		5. pieņemot transporta līdzekli no Piegādātāja:
			1. veikt izmēģinājuma braucienu, kā arī pārbaudīt transporta līdzekļa atbilstību visām Tehniskajā specifikācijā minētajām prasībām;
			2. pārbaudīt transporta līdzekļa dokumentācijas pilnīgumu un derīgumu, ražotāja un Piegādātāja garantijas nosacījumus;
			3. nodošanas - pieņemšanas aktā norādīt konstatētos trūkumus un pieprasīt Piegādātājam tos novērst;
		6. līdz ar transporta līdzekli saņemt no Piegādātāja tā tehnisko dokumentāciju un citu ar transporta līdzekli saistīto dokumentāciju;
		7. saņemt no Piegādātāja līgumsoda samaksu par transporta līdzekļa piegādes termiņa nokavējumu;
		8. pieaicināt speciālistus un ekspertus piedalīties sarunās par transporta līdzekļa piegādi, piedalīties transporta līdzekļa apskatē, tehniskā stāvokļa novērtēšanā un pieprasīt ekspertu atzinumus par transporta līdzekļa tehnisko stāvokli un iesniegt šos atzinumus Piegādātājam;
		9. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ transporta līdzekļa piegādes laikā.
	2. **Pasūtītāja pienākumi:**
		1. Līguma noteiktajā termiņā un apmērā samaksāt Piegādātājam par piegādāto transporta līdzekli;
		2. Pieņemt no Piegādātāja piegādāto transporta līdzekli saskaņā ar Līguma noteikumiem Līgumā noteiktajā laikā un vietā;
		3. lietot transporta līdzekli saudzīgi un atbilstoši tās tehniskajā dokumentācijā noteiktajiem mērķiem, rūpīgi ievērot ražotāja un Piegādātāja prasības attiecībā uz transporta līdzekļa tehnisko apkopi, darbību un lietošanu, kā arī apdrošināšanas polišu noteikumus;
		4. piecu dienu laikā informēt Piegādātāju, ja:
			1. mainījusies Pasūtītāja Līgumā norādītā atrašanās vieta, bankas rekvizīti vai citi rekvizīti;
			2. paredzēta vai notikusi Pasūtītāja reorganizācija;
			3. ir citi svarīgi notikumi, kas varētu ietekmēt Līgumā noteikto Piegādātāja saistību izpildi, un šai sakarā Pasūtītājam jāpaziņo par veicamajiem pasākumiem un līdzekļiem;
			4. iepazīstināt ar Līgumu un tajā minētajiem dokumentiem ieinteresētās personas saskaņā ar normatīvo aktu prasībām.
	3. **Piegādātāja tiesības:**
		1. saņemt no Pasūtītāja samaksu saskaņā ar šī Līguma noteikumiem;
		2. līdz brīdim, kamēr Pasūtītājs ieguvis īpašumtiesības uz transporta līdzekli, atprasīt transporta līdzekli no katra prettiesīga valdījuma, prasīt likvidēt apstākļus, kas traucē transporta līdzekļa darbību, un pieprasīt zaudējumu atlīdzību par citu personu radītiem transporta līdzekļa bojājumiem, ja zaudējumiem par iemeslu nav apdrošināšanas gadījums;
		3. piedalīties Pasūtītāja veiktajā izmēģinājuma braucienā, kā arī pārbaudēs par transporta līdzekļa atbilstību visām Tehniskajā specifikācijā minētajām prasībām;
		4. piedalīties Pasūtītāja veiktajās pārbaudēs par transporta līdzekļa dokumentācijas pilnīgumu un derīgumu, ražotāja un Piegādātāja garantijas nosacījumiem;
		5. saņemt no Pasūtītāja līgumsodu par samaksas nokavējumu Līgumā noteiktajos termiņos.
	4. **Piegādātāja pienākumi:**
		1. reģistrēt transporta līdzekli normatīvajos aktos noteiktajā kārtībā un termiņos;
		2. nodrošināt transporta līdzekļa piegādi - ne vairāk kā 2 mēneši (60 dienas) no līguma noslēgšanas brīža (Iepirkuma priekšmeta 1. daļa) / ne vēlāk kā 4 kalendārie mēneši no līguma noslēgšanas datuma (Iepirkuma priekšmeta 2. daļa) / ne vēlāk kā 60 darba dienu laikā no līguma noslēgšanas dienas (Iepirkuma priekšmeta 3. daļa);
		3. paziņot Pasūtītājam, ka transporta līdzeklis ir saņemts Piegādātāja noliktavā un saskaņot ar Pasūtītāju tā nodošanas laiku;
		4. nodot Pasūtītājam transporta līdzekli Līgumā noteiktajā vietā, par to nodošanu un pieņemšanu parakstot nodošanas - pieņemšanas aktu;
		5. garantijas laikā bez atlīdzības novērst transporta līdzekļa un tā papildaprīkojuma defektus un bojājumus, kas atklājušies tā ekspluatācijas laikā;
		6. garantijas laikā veikt transporta līdzekļa tehnisko apkopi.
3. **Transporta līdzekļa nodošanas noteikumi**
	1. Lai apliecinātu Pasūtītāja tiesības pieņemt transporta līdzekli īpašumā, Puses paraksta nodošanas - pieņemšanas aktu.
	2. Parakstot Līgumu, Puses pilnvaro Līgumā norādītās personas parakstīt transporta līdzekļa nodošanas - pieņemšanas aktu.
	3. Pieņemot transporta līdzekli un ar to saistīto dokumentāciju, Pasūtītājs iegūst Līgumā un tiesību aktos noteiktās īpašuma tiesības uz transporta līdzekli.
	4. Visas ar transporta līdzekļa nodošanu saistītās tehniskās un juridiskās darbības, kas saskaņā ar normatīvajiem aktiem un šo Līgumu veicamas pirms transporta līdzekļa nodošanas Pasūtītājam, veic Piegādātājs, sedzot visus ar to saistītos izdevumus, kas ir iekļauti transporta līdzekļa cenā.
	5. Nodošanas – pieņemšanas aktā tiek norādīta transporta līdzekļa komplektācija, visi dokumenti, kas Pasūtītājam tiek nodoti kopā ar transporta līdzekli, visi transporta līdzekļa defekti, kas ir atklājušies tā pieņemšanas laikā, kā arī Piegādātājam noteiktais šo defektu likvidēšanas pēdējais termiņš un kārtība.
	6. Transporta līdzekļa īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs no Piegādātāja pieņem transporta līdzekli, parakstot nodošanas – pieņemšanas aktu.
4. **Automobiļu cena un samaksas kārtība**
	1. transporta līdzekļa **cena ir \_\_\_\_\_\_\_\_\_\_\_\_\_ *euro*** (\_\_\_\_\_\_\_\_\_\_\_\_\_\_\_\_\_\_ *euro, \_\_\_* centi), tajā skaitā pievienotās vērtības nodoklis **\_\_\_\_\_\_\_\_\_\_\_ *euro*** (\_\_\_\_\_\_\_\_\_\_\_\_ *euro, \_\_* centi).
	2. Pasūtītājs veic samaksu par transporta līdzekli pēc transporta līdzekļa nodošanas - pieņemšanas akta abpusējas parakstīšanas **30 (trīsdesmit) dienu laikā** no Piegādātāja rēķina saņemšanas. Piegādātājs iesniedz Pasūtītājam rēķinu vienlaikus ar transporta līdzekļa nodošanas – pieņemšanas akta parakstīšanu vai pēc tā parakstīšanas.
	3. Samaksu par transporta līdzekli Pasūtītājs veic, pārskaitot naudas līdzekļus uz Piegādātāja norādīto bankas kontu. Pierādījums attiecīgo norēķinu (samaksas) veikšanai, saskaņā ar šo Līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Piegādātāja bankas kontu.
5. **Garantija**
	1. Piegādātājs garantē transporta līdzekļa un tā papildaprīkojuma defektu un bojājumu, kas atklājušies tā ekspluatācijas laikā novēršanu vismaz 5 (piecus) gadus vai līdz 100 000 km nobraukumam (Iepirkuma priekšmeta 1. daļa) / ne mazāk kā 5 (piecus) gadus vai līdz 150 000 km nobraukumam (Iepirkuma priekšmeta 2. daļa) / ne mazāk kā 5 (piecus) gadus vai līdz 150 000 nobraukumam (Iepirkuma priekšmeta 3. daļa) no transporta līdzekļa nodošanas – pieņemšanas akta parakstīšanas dienas.
	2. Garantijas laikā Piegādātājs ir atbildīgs par katru transporta līdzekļa defektu, ja vien tas nav radies transporta līdzekļa nepareizas ekspluatācijas dēļ, satiksmes negadījuma vai līdzīgu apstākļu rezultātā, kur nav konstatējama izgatavotāja vai piegādātāja vaina.
	3. Piegādātājam ir pienākums garantijas laikā bez maksas veikt bojātā transporta līdzekļa vai atklāto defektu remontu (24 stundu laikā pēc transporta līdzekļa nodošanas Piegādātājam vai, ja remonts prasa ilgāku laiku, savstarpēji saskaņojot termiņu).
6. **Līguma spēkā stāšanās, izpildes termiņš, vieta un nosacījumi**
	1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību izpildei.
	2. Piegādātājs nodod transporta līdzekli Pasūtītājam (*Adrese*), vismaz 1 (vienu) darba dienu iepriekš rakstveidā vai telefoniski saskaņojot ar Pasūtītāju (šā Līguma 12. punktā noteikto kontaktpersonu) transporta līdzekļa piegādes laiku.
7. **Pušu atbildība par līguma nepildīšanu**
	1. Ja transporta līdzekļa piegāde aizkavējas Piegādātāja vainas dēļ, Piegādātājs Pasūtītājam maksā līgumsodu, kura apmēru nosaka pēc attiecīgajā termiņā nepiegādātās transporta līdzekļa kopējās vērtības. Līgumsodu aprēķina no pirmās dienas, kad tiek nokavēta Līguma saistību izpilde, 0,1 % apmērā no Līgumā noteiktās transporta līdzekļa cenas, par katru nokavēto dienu.
	2. Ja norēķini netiek veikti Līguma noteiktajā termiņā, Pasūtītājs maksā Piegādātājam līgumsodu, kura apmēru nosaka pēc konkrēta nokavētā maksājuma apmēra. Līgumsodu aprēķina no pirmās dienas, kad tiek nokavēts maksājums, 0,1 % apmērā no attiecīgā maksājuma summas par katru nokavēto dienu.
	3. Līgumsoda par saistību nepienācīgu izpildi vai neizpildi noteiktā termiņā kopējā summa nedrīkst pārsniegt 10 % no Līguma kopējās vērtības.
	4. Līgumsoda samaksa nevienu no Pusēm neatbrīvo no saistību izpildes.
8. **Nepārvarama vara**
	1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9. **Līguma grozīšanas kārtība un kārtība, kādā pieļaujama atkāpšanās no līguma**
	1. Jebkuri grozījumi Līgumā izdarāmi, Pusēm par to rakstveidā vienojoties un noslēdzot attiecīgu vienošanos, kas ir neatņemama Līguma sastāvdaļa un ir spēkā tikai kopā ar Līgumu.
	2. Pasūtītājs ir tiesīgs vienpusējā kārtā izbeigt Līgumu, ja:
		1. Piegādātājs apzināti ir sniedzis nepatiesu būtisku informāciju par transporta līdzekli Līgumā vai citos Piegādātājam iesniegtajos dokumentos;
		2. Piegādātājs kavē Līgumā noteiktās transporta līdzekļa piegādi vairāk nekā 30 (trīsdesmit) kalendārās dienas no Līgumā noteiktā transporta līdzekļa piegādes termiņa;
		3. piegādātais transporta līdzeklis ir tiktāl nekvalitatīvs, ka tā lietošana apdraud personu vai mantas drošību;
	3. Pasūtītājs neatlīdzina Piegādātājam zaudējumus, kas tam radušies saistībā ar Līguma izbeigšanu šā Līguma 9.2.punktā noteiktajos gadījumos.
	4. Piegādātājs ir tiesīgs izbeigt Līguma darbību pirms termiņa, ja:
		1. Pasūtītājs apzināti ir sniedzis nepatiesu būtisku informāciju Līgumā vai citos Pārdevējam iesniegtajos dokumentos;
		2. Pasūtītājs vairāk kā 30 (trīsdesmit) kalendārās dienas ir nokavējis Līgumā noteikto samaksas termiņu.
	5. Līguma vienpusējas izbeigšanas gadījumā Pusei ir jābrīdina otra Puse vismaz 2 (divas) nedēļas iepriekš.
	6. Līguma darbība beidzas, ja:
		1. izpildītas tajā noteiktās saistības;
		2. Līgums tiek izbeigts pirms termiņa Līgumā noteiktajos gadījumos.
10. **Strīdu izskatīšanas kārtība**
	1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
	2. Ja Puses 2 (divu) mēnešu laikā no strīda vai nesaskaņu rašanās brīža nevar vienoties, strīdu nodod izskatīšanai tiesā saskaņā ar Latvijas Republikas normatīvo aktu prasībām.
11. **Citi noteikumi**
	1. Neviena no Pusēm bez rakstiskas saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
	2. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
	3. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei pēdējās ciestie zaudējumi, kas ir radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
	4. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots šā Līguma noteikumu tulkošanai.
	5. Šis Līgums ir saistošs Pušu administratoriem, darbiniekiem un juridiskajiem tiesību pārņēmējiem.
	6. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	7. Līgums ir sagatavots 2 (divos) eksemplāros uz 5 (piecām) lappusēm ar trīs pielikumiem uz \_\_\_ lappusēm, pa 1 (vienam) eksemplāram katrai no Pusēm.
12. **Pušu paziņojumi un kontaktpersonas**
	1. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa e-pastu. Strīdu gadījumā jebkura sarakste, tajā skaitā elektroniskā tiks uzskatīta par rakstveida pierādījumu.
	2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
	3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu vai ar e-pastu.
	4. Pasūtītāja kontaktpersona un pilnvarotā persona parakstīt transporta līdzekļa nodošanas – pieņemšanas aktu:

**Andrejs Arnis**, pašvaldības izpilddirektors

Tālr.: 67142506

e-pasts: andrejs.arnis@saulkrasti.lv

* 1. Iznomātāja kontaktpersona un pilnvarotā persona parakstīt transporta līdzekļa nodošanas – pieņemšanas aktu:

**Vārds Uzvārds**, amats

 Tālr. \_\_\_\_\_\_\_\_\_

 e-pasts: \_\_\_\_\_\_\_\_\_\_\_\_\_

* 1. Pušu kontaktpersonas ir atbildīasi par Līguma izpildes uzraudzīšanu, tai skaitā, par transporta līdzekļa nodošanas-pieņemšanas aktu noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.

**13. Pušu adreses un bankas rekvizīti:**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| **Saulkrastu novada dome**Saulkrastu novada domeReģ. Nr. 90000068680Raiņa iela 8, Saulkrasti, LV-2160 BankaKonta Nr. Kods:  | **SIA „\_\_\_\_\_\_\_\_\_\_\_\_”** Reģ.Nr. Adrese: Banka Konta Nr.: Kods:  |
|   \_\_\_\_\_\_\_\_\_\_\_\_\_\_\_ (A.Arnis) |   \_\_\_\_\_\_\_\_\_\_\_\_\_\_\_ |
| Saulkrastos, 2018. gada \_\_. \_\_\_\_\_\_\_\_\_\_ | \_\_\_\_\_\_\_\_\_\_, 2018. gada \_\_. \_\_\_\_\_\_\_\_\_\_\_\_\_\_\_ |